ਕਨਿਕਾ ਕਪੂਰ
ਕਨਿਕਾ ਕਪੂਰ (ਜਨਮ 21 ਅਗਸਤ 1978) ਇੱਕ ਭਾਰਤੀ ਗਾਇਕਾ ਹੈ। ਉਹ ਲਖਨਊ ਵਿੱਚ ਜੰਮੀ ਅਤੇ ਅਤੇ ਵੱਡੀ ਹੋਈ ਸੀ ਅਤੇ ਉਸਨੇ ਆਪਣੀ ਪੜ੍ਹਾਈ ਲੋਰੇਟੋ ਕਾਨਵੈਂਟ ਲਖਨਊ ਤੋਂ ਪੂਰੀ ਕੀਤੀ ਸੀ। ਉਹ ਹਮੇਸ਼ਾ ਗਾਉਣ ਵਿੱਚ ਆਪਣਾ ਕਰੀਅਰ ਬਣਾਉਣ ਦੀ ਇੱਛਾ ਰੱਖਦੀ ਸੀ, ਪਰ ਉਸਨੇ 1997 ਵਿੱਚ ਕਾਰੋਬਾਰੀ ਰਾਜ ਚੰਦੋਕ ਨਾਲ ਵਿਆਹ ਕਰਵਾ ਲਿਆ ਅਤੇ ਲੰਡਨ ਚਲੀ ਗਈ, ਜਿਥੇ ਉਸਨੇ ਤਿੰਨ ਬੱਚਿਆਂ ਨੂੰ ਜਨਮ ਦਿੱਤਾ। ਸਾਲ 2012 ਵਿੱਚ ਰਾਜ ਤੋਂ ਤਲਾਕ ਲੈਣ ਤੋਂ ਬਾਅਦ, ਉਹ ਗਾਇਕਾ ਬਣਨ ਲਈ ਮੁੰਬਈ ਆ ਗਈ। ਕਨਿਕਾ ਦਾ ਪਹਿਲਾ ਗਾਣਾ "ਜੁਗਨੀ ਜੀ" (2012) ਇੱਕ ਸੰਗੀਤ ਦੀ ਵੀਡੀਓ ਲਈ ਸੀ - ਜੋ ਕਿ ਇੱਕ ਵਪਾਰਕ ਸਫਲਤਾ ਬਣ ਗਈ। 2014 ਵਿੱਚ, ਉਸਨੇ ਫਿਲਮ ਰਾਗਿਨੀ ਐਮਐਮਐਸ 2 ਦੇ ਗਾਣੇ "ਬੇਬੀ ਡੌਲ" ਨਾਲ ਆਪਣੇ ਬਾਲੀਵੁੱਡ ਪਲੇਬੈਕ ਗਾਇਕੀ ਦੇ ਕਰੀਅਰ ਦੀ ਸ਼ੁਰੂਆਤ ਕੀਤੀ। ਰਿਲੀਜ਼ ਹੋਣ ਤੋਂ ਬਾਅਦ "ਬੇਬੀ ਡੌਲ" ਚਾਰਟ ਵਿੱਚ ਚੋਟੀ 'ਤੇ ਰਹੀ ਅਤੇ ਕਨਿਕਾ ਨੂੰ ਉਸਦੀ ਗਾਇਕੀ ਦੀ ਸ਼ੈਲੀ ਲਈ ਕਾਫ਼ੀ ਪ੍ਰਸ਼ੰਸਾ ਮਿਲੀ, ਜਿਸ ਵਿੱਚ ਸਰਬੋਤਮ ਪਲੇਅਬੈਕ ਗਾਇਕਾ ਲਈ ਫਿਲਮਫੇਅਰ ਅਵਾਰਡ ਵੀ ਸ਼ਾਮਲ ਹੈ। ਕਪੂਰ ਨੇ ਬਾਅਦ ਵਿੱਚ ਹਿੰਦੀ ਸਿਨੇਮਾ ਦੇ ਚੋਟੀ ਦੇ ਚਾਰਟਡ ਗਾਣਿਆਂ ਵਿੱਚੋਂ ਇੱਕ ਗਾਉਣ ਲਈ ਵਿਆਪਕ ਪ੍ਰਸਿੱਧੀ ਅਤੇ ਸਫਲਤਾ ਪ੍ਰਾਪਤ ਕੀਤੀ, ਜਿਸ ਵਿੱਚ ਫਿਲਮ ਹੈਪੀ ਨਿਊ ਈਅਰ (2014) ਲਈ “ਲਵਲੀ” ਅਤੇ “ਕਮਲੀ”, ਫਿਲਮ ਰਾਏ (2015) ਲਈ “ਚਿੱਟੀਆਂ ਕਲਾਈਆਂ”, ਫਿਲਮ ਏਕ ਪਹੇਲੀ ਲੀਲਾ (2015) ਲਈ “ਦੇਸੀ ਲੁੱਕ”, ਫਿਲਮ ਆਲ ਇਜ਼ ਵੈਲ (2015) ਲਈ “ਨੱਚਾਂ ਫਰਾਟੇ ਨਾਲ”, ਫਿਲਮ ਕਿਸ ਕਿਸ ਪਿਆਰ ਕਰੂਂ (2015) ਲਈ “ਜੁਗਨੀ ਪੀਕੇ ਟਾਇਟ ਹੈ”, ਫਿਲਮ ਮੈਂ ਔਰ ਚਾਰਲਸ (2015) ਵਿੱਚ “ਜਬ ਛਾਏ ਤੇਰਾ ਜਾਦੂ”, ਫਿਲਮ ਹੇਟ ਸਟੋਰੀ 3 (2015) ਲਈ “ਨੀਂਦੇ ਖੁਲ ਜਾਤੀ ਹੈਂ”, ਫਿਲਮ ਦਿਲਵਾਲੇ (2015) ਲਈ “ਪ੍ਰੇਮਿਕਾ” ਸ਼ਾਮਲ ਹਨ। ਮਾਰਚ 2020 ਵਿੱਚ ਲੰਡਨ ਤੋਂ ਪਰਤਣ ਤੋਂ ਬਾਅਦ, ਬਿਨਾਂ ਅਧਿਕਾਰੀਆਂ ਦੇ ਸਲਾਹ ਮੰਨੇ ਅਤੇ ਬਿਨਾਂ ਕਿਸੇ ਸਵੈ ਕੁਆਰੰਟੀਨ ਵਿੱਚ ਜਾਏ, ਉਸਨੇ ਕੁਝ ਪਾਰਟੀਆਂ ਵਿੱਚ ਹਿੱਸਾ ਲਿਆ। ਬਾਅਦ ਵਿਚ, ਉਸ ਦਾ ਕੋਰੋਨਾਵਾਇਰਸ ਲਈ ਸਕਾਰਾਤਮਕ ਟੈਸਟ ਪਾਇਆ ਗਿਆ। ਉਸਦੀ ਅਣਗਹਿਲੀ ਲਈ ਉਸ ਖਿਲਾਫ ਸ਼ਿਕਾਇਤ ਦਰਜ ਕਰਵਾਈ ਗਈ।